1937
Tapahtumia > tammikuu–maaliskuu

1. tammikuuta – Anastasio Somozasta tuli Nicaraguan presidentti.
1. tammikuuta   – Pohjois-Pirkkala muuttui kauppalaksi. Samalla Pispalan taajaväkinen yhdyskunta lähialueineen liitettiin siitä Tampereen kaupunkiin. Paattinen erotettiin itsenäiseksi kunnaksi Maarian kunnasta.
2. tammikuuta – Helsingin Kruunuhaassa Unioninkatu 45:ssä sijainnut elokuvateatteri Unika tuhoutui räjähdyksessä ja sitä seuranneessa tulipalossa. Onnettomuudessa sai yksi palokuntalainen vammoja.
7. tammikuuta − Alankomaiden kruununprinsessa Juliana ja saksalainen Lippe-Biesterfeldin prinssi Bernhard vihittiin avioliittoon Haagissa.
9. tammikuuta – Yrjö Väisälä löysi asteroidi 1424 Sundmanian.
12. tammikuuta – Suomalainen rahtilaiva M/S Johanna Thordén haaksirikkoutui Pentlandin salmessa Skotlannin ja Orkney-saarten välillä, jolloin 30 miehistön jäsentä ja matkustajaa sai surmansa ja vain 8 pelastui.
19. tammikuuta – Howard Hughes teki ilmailuennätyksen lentämällä Los Angelesista New Yorkiin seitsemässä tunnissa, 28 minuutissa ja 25 sekunnissa.
20. tammikuuta – Franklin D. Roosevelt vannoi virkavalan toiselle presidenttikaudelleen. Edellisten presidenttien virkaanastujaistilaisuudet pidettiin 4. maaliskuuta, tästä lähtien 20. tammikuuta.
20. tammikuuta – Helsingistä Britannian Manchesteriin matkalla ollut suomalainen rahtilaiva S/S Savonmaa haaksirikkoutui Skagerrakissa Norjan etelärannikolla erittäin kovassa merenkäynnissä. Aluksen koko 26 hengen miehistö hukkui.
23. tammikuuta – Moskovan toisessa oikeudenkäynnissä 17 kommunistijohtajaa syytettiin osallistumisesta Lev Trotskin salaliittoon Neuvostoliiton kaatamiseksi ja sen johtajien murhaamiseksi.
29. tammikuuta – Neuvostoliiton tärkeimpiin kommunistijohtajiin kuulunut Karl Radek tuomittiin kymmeneksi vuodeksi vankeuteen.
30. tammikuuta − Adolf Hitler allekirjoitti asetuksen, jolla kiellettiin saksalaisia koskaan vastaanottamasta minkään alan Nobelin palkintoja. Taustalla oli vuoden 1935 rauhanpalkinnon myöntäminen Carl von Ossietzkylle, mitä Hitler piti ”loukkauksena Saksaa kohtaan”.
31. tammikuuta – Neuvostoliitossa teloitettiin 31 henkilöä trotskilaisuudesta syytettynä.
7. – 11. helmikuuta − Ulkoministeri Rudolf Holsti vieraili Neuvostoliitossa ja tapasi Moskovassa virkaveljensä Maksim Litvinovin, presidentti Mihail Kalininin ja marsalkka Kliment Vorošilovin. Holsti kävi matkansa aikana myös Pietarissa.
8. helmikuuta – Falangistit valtasivat Málagan.
15. helmikuuta – Kyösti Kallio valittiin presidentinvaalien toisessa äänestyksessä Suomen presidentiksi.
16. helmikuuta – Wallace Carothers sai patentin nailonille.
25. helmikuuta – Valtion lentokonetehtaan uuden tehtaan vihkiäisiä vietettiin Tampereen Härmälässä.
3. maaliskuuta − Josif Stalin vaati Neuvostoliiton kommunistisen puolueen keskuskomitean kokouksessa trotskilaisten vastaisten toimien kiihdyttämistä.
7. maaliskuuta – Neuvostoliiton kommunistisen puolueen johtoon kuuluneet Nikolai Buharin ja Aleksei Rykov erotettiin puolueesta ja vangittiin.
10. maaliskuuta – Natsismin tuominnut paavi Pius XI:n ensyklika Mit brennender Sorge julkaistiin Saksassa.
10. maaliskuuta – Hella Wuolijoen näytelmän Juurakon Hulda kantaesitys oli Helsingin Kansanteatterissa.
12. maaliskuuta – A. K. Cajander muodostaa Suomeen ensimmäisen punamultahallituksen
12. maaliskuuta – Saksan Suomen-lähettiläs Wipert von Blücher esitti ulkoministeri Rudolf Holstille vastalauseen sen johdosta, että Cajanderin hallituksen sosiaaliministeriksi oli nimitetty Saksaan avoimen kielteisesti suhtautuva K.-A. Fagerholm.
18. maaliskuuta – Espanjan sisällissota: tasavaltalaiset joukot voittivat italialaiset Guadalajaran taistelussa.
24. maaliskuuta – Helsingin Munkkisaaressa miljoonavahingot aiheuttanut tulipalo tuhosi Helsingin Autokoritehtaan tehdasrakennuksen ja viereisen kolmikerroksisen tiilirakennuksen, jossa sijaitsi Helsingin Värjäämö Oy ja Helsingin Säilyke Oy.